રાજકોટ, તા.12 : શહેરની ભાગોળે આવેલા પ્રદ્યુમ્ન પાર્ક ઝૂને પ્લાસ્ટીકમુક્ત ઝૂ બનવાનું ગૌરવ પ્રાપ્ત થયું છે. સંપૂર્ણ રીતે નૈસર્ગિક સ્થિતિમાં સ્થાપવામાં આવેલા તેમજ વનરાજી અને નૈસર્ગિક જંગલ જેવી સ્થિતિમાં રચાયેલા આ ઝૂને મ્યુનિ.તંત્ર દ્વારા હવે પ્લાસ્ટીકમુક્ત જાહેર કરવામાં આવ્યું છે. આ ઝૂ ખરા અર્થમાં પ્લાસ્ટિકમુક્ત જ બની રહે તે માટે એક નવી પ્રણાલી કાર્યરત કરવામાં આવી છે.